Kansanedustaja Jutta Urpilainen (sd.) harkitsee vakavasti presidenttiehdokkuutta.

Asia ajankohtaistui, kun Demarinuoret nostivat Urpilaisen ehdokkuuden julkisuuteen loppukeväästä.

– Olen otettu siitä, että demarinuoret ovat aktiivisesti lähteneet esittämään presidenttiehdokkuuttani, Urpilainen sanoo torstaina julkaistavassa Demokraatin viikkolehden erikoishaastattelussa.

Urpilainen kertoo saaneensa aiheesta aiemminkin yhteenottoja eri puolelta Suomea.

– Mietin asiaa. Rauhasta, kestävästä kehityksestä ja Euroopan tulevaisuudesta olisi tärkeää keskustella vaaleissa. Tässä on kuitenkin monta asiaa pohdittavana eikä vähiten uuden elämäntilanteeni takia, Urpilainen sanoo.

Hän viittaa perheen muutama kuukausi sitten Kolumbiasta adoptoimaan noin puolentoista vuoden ikäiseen poikaan.